Ivica Zubac

Ivica Zubacas (, g. 1997 m. kovo 18 d.) – Kroatijos krepšininkas, žaidžiantis NBA lygoje besivaržančioje Los Andželo „Clippers“ komandoje.

 Karjera 

 Ankstyva karjera (2014–2016 m.) 
I. Zubacas rungtyniavo Zagrebo „Cibona“ komandoje nuo 2014 iki 2016 m. vasario, kai komanda nutraukė jo sutartį ir jis prisijungė prie Belgrado „Mega Basket“ komandos.https://www.novosti.rs/vesti/sport.295.html:591198-Zubac-posvadjao-Cibonu-i-Cedevitu-a-potpisao-za-Mega-Leks

 Los Andželo „Lakers“ (2016–2019 m.) 
2016 m. NBA naujokų biržoje jį 32-uoju šaukimu pasirinko Los Andželo „Lakers“ komanda.https://www.nba.com/lakers/news/160623_ivaca-zubac-draft Liepos 7 d. jis pasirašė sutartį su komanda ir debiutavo NBA lapkričio 2 d. rungtynėse prieš Atlantos „Hawks“.https://www.espn.com/nba/recap?gameId=400899509 Didžiąją dalį debiutinio sezono praleido NBA D-lygoje, Los Andželo „D-Fenders“ komandoje.

 Los Andželo „Clippers“ (2019-dabar) 
Įpusėjus 2018-2019 m. NBA sezonui, 2019 m. vasario 7 d. jis buvo išmainytas į Los Andželo „Clippers“ komandą.https://www.nba.com/clippers/la-clippers-acquire-ivica-zubac-and-michael-beasley

2022 m. birželio 28 d. jis pasirašė trijų metų, 33 mln. JAV dolerių vertės sutarties pratęsimą su „Clippers“ komanda.https://theathletic.com/news/clippers-zubac-extension/uknIqOnufbh5/

 Nacionalinė rinktinė 

 Jaunimo rinktinės 
Atstovavo Kroatijos jaunimo iki 16, 18 ir 19 metų rinktinėms. Jis dalyvavo 2013 m. jaunimo iki 16 metų Europos krepšinio čempionate bei 2015 m. jaunimo iki 18 metų Europos krepšinio čempionate.

2015 m. jaunimo iki 19 metų pasaulio krepšinio čempionate, kuriame jis vidutiniškai pelnė po 17,6 taško per rungtynes (daugiausiai rinktinėje), iškovojo sidabro medalįhttps://www.fiba.basketball/world/u19/2015/Croatia.

 Kroatijos vyrų krepšinio rinktinė 
Jis atstovavo Kroatijos vyrų krepšinio rinktinei 2019 ir 2023 m. pasaulio krepšinio čempionato atrankose bei 2022 m. Europos krepšinio čempionate, kuriame rinktinė iškovojo 12-ą vietą.

 Asmeninis gyvenimas 
I. Zubaco pusbrolis yra Kroatijos vyrų krepšinio rinktinei atstovavęs ir NBA rungtyniavęs krepšininkas Zoranas Planiničius.https://www.eurohoops.net/en/nba-news/1058267/ivica-zubac-credits-cousin-zoran-planinic-for-his-motivation/

 Apdovanojimai ir pasiekimai 
 NBA 
 Antrosios NBA simbolinės gynybos komandos žaidėjas (2025 m.)
 Išnašos 

Kategorija:Kroatijos krepšininkai